**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2022-04-15 Nr. TAR-42

Posėdis vyko 2022-04-07. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

2. SVARSTYTA. Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo.

Pranešėjas E. Simokaitis teigė, kad šis Tarybos sprendimo projektas parengtas siekiama pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91. Papildomai į sąrašą įtraukiama savivaldybei nuosavybės teise priklausanti treniruočių dirbtinės dangos futbolo aikštelė, kuri priklauso pastatui Paryžiaus Komunos g. 16A, Klaipėdoje. Aikštelė bus perduota pagal panaudos sutartį viešajai įstaigai Klaipėdos futbolo sporto mokyklai, kuri jau valdo pagal panaudos sutartį dalį minėto pastato administracinių patalpų. Nekilnojamąjį turtą įtraukus į Savivaldybės panaudai perduodamo turto sąrašą bus galima atlikti veiksmus, susijusius su nurodytų patalpų valdymu, naudojimu ir disponavimu jomis.

L. Juknienė siūlė balsavimu apsispręsti dėl sprendimo projekto (BALSUOTA: už – 3 (L. Juknienė, R. Didžiokas, R. Idzelevičius), susilaikė – 3 (A. Cesiulis, J. Simonavičiūtė, N. Puteikienė), prieš – 1 (E. Kvederis)). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkė Laima Juknienė

Posėdžio sekretorė Marija Petrulienė